02/07/2010 | Administración LocalMunicipal
A Coruña
Servizo de Persoal
Publicación bases 1 praza oficial de protección civil, C. E. 17/08, proceso de consolidación, aprobadas polo tenente de alcalde delegado de persoal, por delegación da Xunta de Goberno Local, de data 3 de xuño de 2010

As presentes bases xenéricas constitúen o desenvolvemento do Proceso de Consolidación, de conformidade co establecido na Disposición Transitoria 4ª da Lei 7/2007 recollido na Oferta de Emprego deste Concello para o ano 2008 ( BOP 12 de decembro de 2008), e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2009 (BOP 9 de xuño de 2009), en aplicación do disposto na base primeira desta, e polas seguintes normas específicas: 1. - Clasificación da praza. Escala de Administración Especial, subescala Servizos Especiais, Clase Labores Especiais.2. - Dotación económica. As retribucións correspondentes ao subgrupo de clasificación profesional C2 e demais retribucións complementarias segundo acordos adoptados pola Corporación ao respecto, e concretados na relación presupostaria.3. - Requisitos esixidos: Os aspirantes deberán reunir os seguintes requisitos, o cumprimento dos cales deberá acreditarse dentro do correspondente prazo de presentación de instancias. a. Estar en posesión do Graduado en Educación Secundaria Obrigatoria, Formación Profesional de Primeiro grao ou equivalente. No caso de titulacións obtidas no estranxeiro, deberá estarse en posesión da credencial que acredite a súa homologación. Así mesmo, deberá ser titular do permiso de conducir da clase C e ter a autorización BTP. b. Ter a nacionalidade española, sen prexuízo do disposto no artigo 57 do Estatuto Básico do Empregado Público. c. Ter cumprimentos dezaseis anos e non exceder, no seu caso, da idade máxima de xubilación forzosa. d. Posuír a capacidade funcional para o desempeño das tarefas habituais da praza á que se aspira. e. Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.5. - Sistema de selección: Concurso-oposición.6. - Dereitos de exame: Segundo o establecido na Ordenanza Fiscal nº1 vixente no momento da convocatoria das presentes bases, esixiranse os dereitos de exame correspondentes a cada grupo ou subgrupo. Estarán exentas do pagamento da taxa, logo de xustificación de circunstancias de que se trate, a. As persoas con minusvalidez igual ou superior ao 33 por 100. b. Logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente.7. - Presentación de instancias: As instancias, solicitando tomar parte no proceso selectivo, dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia debera acompañarse necesariamente de: - Fotocopia do D. N. I. - Carta de Pagamento acreditativa de aboar o importe dos dereitos de exame ou resgardo do xiro postal ou telegráfico do seu abono, de acordo coa Ordenanza Fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidas/os ás probas selectivas por non reunir os requisitos esixidos. - Fotocopia compulsada do título esixido para ser admitido no presente proceso selectivo de conformidade coa normativa legal vixente. - Fotocopia compulsada do carné de conducir C e da autorización BTP - Título acreditativo de estar en posesión do nivel de coñecemento da lingua galega CELGA III ou equivalente, ao obxecto de ser declarados exentos da realización do exercicio de galego. - Relación dos méritos que aleguen, enumerados segundo a orde establecida nas presentes bases. Á devandita relación acompañaranse os documentos xustificativos dos méritos, orixinais ou fotocopias compulsadas.8. - Contido do proceso selectivo, forma de desenvolvemento e sistema de cualificación: O sistema selectivo será o de concurso-oposición e constará das seguintes fases: Será previa á de Oposición, non eliminatoria e non poderá terse en conta para superar a fase de oposición. Para a devandita fase os aspirantes presentarán (conxuntamente coa solicitude para tomar parte no proceso selectivo e a carta de pagamento acreditativa de aboar o importe dos dereitos de exame), unha relación dos méritos que aleguen, enumerados segundo a orde establecida no Anexo I. Á devandita relación acompañaranse os seus documentos xustificativos, orixinais ou fotocopias compulsadas, pois non serán valorados aqueles que non queden debidamente acreditados, en todos os seus extremos, o dia de finalización do prazo de presentación de instancias. A oposición constará de dous exercicios eliminatorios, de modo que non poderán pasar ao seguinte os que non tiveran alcanzado a cualificación mínima establecida. Primeiro exercicio. - Consistirá na realización de dúas probas: a) Consistirá en contestar, nun tempo máximo de setenta e cinco minutos, un cuestionario de 50 preguntas tipo test, con tres respostas alternativas, determinadas polo Tribunal inmediatamente antes de celebrarse a proba, relacionadas co contido do programa especificado para cada praza no Anexo II desta convocatoria. b) De carácter práctico, a elixir de entre tres supostos que formulará o Tribunal inmediatamente antes do comezo do exercicio, relativos ás funcións a desempeñar nos postos de traballo relacionados coa praza convocada. A cualificación destas probas será conxunta, cunha puntuación máxima de 50 puntos, cualificándose a proba a) cun máximo de vinte puntos e a proba b) cun máximo de trinta puntos, sendo preciso alcanzar un mínimo de vinte e cinco puntos para superar este exercicio, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo exercicio. - Coñecemento de galego. Consistirá na tradución directa e/ou inversa dun ou varios textos, en castelán ou galego, facilitados polo Tribunal, nun tempo máximo de 30 minutos. Este exercicio será cualificado unicamente de apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA III ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia. Cualificación final. - As cualificacións dos aspirantes aprobados en cada un dos exercicios serán publicadas no Taboleiro de Anuncios deste Concello e na paxína web do Concello de A Coruña. Previamente á fase de oposición, o tribunal procederá á baremación da fase de concurso e publicarase na paxína web do Excmo. Concello da Coruña, con indicación da puntuación obtida por cada aspirante. Contra a baremación, os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da baremación. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva na paxína web do Concello da Coruña. Contra esta resolución, poderán as/os interesadas/os interpoñer recurso de alzada conforme o previsto no art.114 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A orde de prelación dos aspirantes que superen o proceso selectivo realizarase de acordo coa suma das puntuacións obtidas nas fases de concurso e de oposición, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo o número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º A nota máis alta na segunda proba do primeiro exercicio da fase de oposición.2º A nota máis alta na primeira proba do primeiro exercicio da fase de oposición 1. - Servizos prestados no Concello da Coruña en prazas da mesma categoría, no mesmo grupo e de natureza similar á praza convocado, a razón de 0,20 puntos por mes.2. - Por Servizos prestados noutras Administracións Públicas en prazas da mesma categoría e no mesmo grupo: 0,05 puntos por mes. O total de puntos obtidos na fase de concurso non superará en ningún caso a suma de 20 puntos. TEMA 1.- A Constitución Española do 27 de Decembro de 1.978. Estrutura e contido. Dereitos fundamentais e liberdades públicas. TEMA 2.- A organización territorial do Estado. Diferentes niveis de Administración: estatal, autonómica e local. Especial referencia ao Estatuto de Autonomía de Galicia: estrutura e contido. TEMA 3.- O Municipio. Elementos. Organización municipal. O Alcalde. O Pleno. As Comisións informativas. A Xunta de Goberno Local de goberno. TEMA 4.- A Lei de Procedemento Administrativo. Fases do procedemento administrativo. TEMA 5.- A función pública local e a súa organización. Clases de funcionarios. O persoal laboral. Dereitos e deberes dos funcionarios públicos. TEMA 6.- Lei 2/1985, do 21 de Xaneiro, sobre Proteccion Civil autoprotección. Disposicións Xerais. Actuacións preventivas en materia de Protección Civil. Actuación en caso de Emerxencias e Plans de autoprotección TEMA 7.- Orde do 19 de Setembro de 2001 polas que se ditan as normas para a uniformidade dos voluntarios de Proteccion Civil. TEMA 8.- Real decreto 1378/1985 do 1 de Abril sobre medidas provisionais para a actuación en situacións de Emerxencia nos casos de grave risco, catástrofe ou calamidade publica TEMA 9.- Real decreto 407/1992 do 24 de Abril polo que se aproba a Norma Básica de Proteccion Civil. TEMA 10.- Lei de Emerxencias de Galicia. A Axencia Galega de Emerxencias. Clases de Plans. A xestión dos Riscos Ordinarios TEMA 11.- Plan territorial da Comunidade Autónoma. Definición. Ambito Xeográfico, Estrutura Orgánica TEMA 12.- Plans específicos de Proteccion Civil da Comunidade Autónoma de Galicia Salvamento en Praias. Definición. Ambito Xeográfico. Estrutura Orgánica TEMA 13.- Normativa Básica de Proteccion Civil da Xunta de Galicia. Estrutura básica de Protección Civil a nivel autonómico e municipal. Voluntarios de Proteccion Civil TEMA 14.- Primeiros Auxilios Hemorraxias. Tipos. Clases. Actuación TEMA 15.- Primeiros Auxilios Fracturas. Tipos. Clases. Actuación TEMA 16.- Primeiros Auxilios Parada Cardiorespiratoria TEMA 17.- O Lume. O Tetraedro do Lume. Produtos da Combustión. Perigosidade dun combustible respecto á súa posible ignición. Outros factores que inflúen na combustión. Combustibles TEMA 18.- Axentes Extintores. Clasificación de Lumes. Clasificación de Axentes Extintores. Axentes Extintores Gasosos, Líquidos e Sólidos. TEMA 19.- Plan de Emerxencias Municipal (PEMU). Ambito Xeográfico e Identificación de riscos da Coruña. Estrutura, Organización e Funcións do Plan. Operatividade e Activación do Plan. TEMA 20.- A Lei de Prevención de Riscos Laborais: ambito de aplicación. Dereitos e obrigas. Organos de representación en materia preventiva: Delegados de Prevención e Comité de Seguridade e Saúde. A Coruña, 03 de xuño de 2010 A XUNTA DE GOBERNO LOCAL, P. D. O TENENTE DE ALCALDE DELEGADO DE PERSOAL, Fdo. José Federico Nogueira Fernández